《**光之美少女**》（**ふたりはプリキュア**）係日本東映動畫整嘅動畫系列，同埋呢個系列第一輯嘅同名動畫作品。呢度只介紹《光之美少女》同埋《光之美少女 Max Heart》（ふたりはプリキュア Max Heart），第三輯《光之美少女Splash Star》（ふたりはプリキュア Splash Star）同埋第四輯《Yes! 光之美少女5》（Yes! プリキュア5）就喺其他文度解釋，之後又出咗第五輯《Yes! 光之美少女5 GoGo!》（Yes! プリキュア5Go Go!），係第四輯嘅續集，之後重出埋《Fresh!光之美少女》，各個板本都係冇關係嘅，唯一關係係喺大電影《All Star DX》光之美少女大集合。

概要
--

呢部動畫自2004年開始喺日本播放。佢不拘泥於傳統少女動畫公式嘅故仔同埋設定引起話題，除咗原本訂為目標嘅少女市場，喺家長同埋一部分的動畫迷之間亦深受好評，成為熱門作品。

雖然係以幼稚園到小學三、四年級嘅女仔為主要對象嘅動畫作品，但本作喺戰鬥中唔用魔法噉嘅攻擊，反而係好似英雄式動畫噉以肉搏方式戰鬥。加上劇中嘅玩具商品並非直接進行攻擊嘅武器，冇類似「美少女戰士」中「禮服蒙面俠」嘅男助手，將兩位女主角嘅顏色設定為「黑、白」等等，作咗好多同以前嘅類似動畫唔同嘅嶄新嘗試。

系列導演係執導過「龍珠」系列等作品，擅長激烈戰鬥場面嘅西尾大介。

喺「可以賣到50億日圓就等於大成功」嘅日本少女玩具市場中，以Bandai公司出產嘅玩具創下超過100億日圓收入嘅佳績，顛覆咗玩具業界嘅常識。

### 內容簡介

運動萬能、擁有正義感，喺班度最受歡迎嘅美墨莎莎。成績好好，永遠係全班第一，但其實有啲天真嘅雪城乃香，兩人都係菲諾奈學院女子中學部二年級學生。某一日，莎莎同埋乃香各自見到不可思議嘅神奇生物美波同埋米波，佢哋由於鄉下光之園遭到邪惡嘅攻擊，所以走咗去虹之園。

然後，莎莎同埋乃香俾美波同埋米波賦予神奇力量，攜手變身成光之美少女「Pretty Cure」。

性格同興趣都完全相反嘅兩個人同心協力，同嚟自闇之領域嘅邪惡敵人展開戰鬥。

#### 電視播放資料

日本：「ふたりはプリキュア」

2004年2月1日 - 2005年1月30日　全49集
* 播放電視台及時間：朝日電視台，逢星期日朝早8點30分至9點

香港：「光之美少女」

2006年7月16日 - 2007年7月22日　全49集
* 播放電視台及時間：無綫電視翡翠台，逢星期日朝早9點至9點30分

### 光之美少女 Max Heart

#### 故事簡介

新學期開始，莎莎同埋乃香成為菲諾奈學院女子中學部三年級學生，過著普通女仔嘅學校生活。而美波、米波同埋保倫喺上次戰鬥後陷入漫長沉睡。呢個時候喺光之園，喺激戰後受傷嘅女王分裂成幾個部分，喺遠處消失。同一時間，莎莎同埋乃香遭到薩凱那嘅襲擊。

突然，美波同埋米波醒番，兩人用新嘅變身器再次變身成「Pretty Cure」，而力量亦提升咗。

為咗令冇咗記憶同埋原本姿態嘅女王恢復原狀，莎莎同埋乃香，甦醒之後力量提升嘅美波、米波同埋保倫，同不可思議嘅少女，九條光展開新嘅故事。

#### 電視播放資料

日本：「ふたりはプリキュア Max Heart」

2005年2月6日 - 2006年1月29日　全47集
* 播放電視台及時間：朝日電視台，逢星期日朝早8點30分至9點

香港：「光之美少女」

2007年10月23日 - 2008年4月1日　全47集
* 播放電視台及時間：無綫電視翡翠台，逢星期二、三下晝5點15分至5點50分

登場人物
----

人名嘅表示方式係　**中文名（日文原名）：配音員**  

「參考片集」（次要角色用）：係一啲突出角色性格或者以嗰個角色作內容主線嘅片集（無印係第一輯；Max Heart係第二輯）

### 光之美少女同埋同伴

**美墨莎莎（美墨なぎさ）** / **黑天使（キュアブラック）**：本名陽子
光之美少女中嘅黑天使，個性開朗而橫衝直撞。佢係菲諾奈學院女子中學部二年櫻班嘅學生，亦係長曲棍球隊嘅王牌球員。唔鍾意唸書同埋蟲，但係運動萬能，成日成為班女學生憧憬嘅對象。但同班女學生嘅熱烈歡迎相反，似乎冇乜男人緣，心中偷偷愛慕住男子中學部三年級嘅藤村省吾。佢同父母、細佬四人住喺公寓，鍾意食朱古力，口頭禪係是「有咩可能喎！」。佢借助美波嘅力量變身成黑天使，變身後主要以拳腳攻擊。1990年10月10日出世，血型係O型。佢喺「Max Heart」時升上三年級，擔任長曲棍球隊隊長。
* 絕技（亦可以同雪天使一齊使出必殺技）

無印：亮晶晶黑白迴轉（Level 1）、亮晶晶彩虹配方（Level 2）、亮晶晶幻彩風暴（Level 3）
Max Heart：亮晶晶黑白迴轉Max模式（Level 3）、亮晶晶黑白迴轉Max模式+閃耀之光（Level 5）、亮晶晶黑白迴轉Max模式+亮晶晶閃耀極限（Level Max）【最終招式，參考片集：Max Heart 47】
**雪城乃香（雪城ほのか）** / **雪天使（キュアホワイト）**：[[野上尤加奈|ゆかな]]
光之美少女中嘅雪天使，生長喺富裕家庭嘅文靜少女，雖然有啲天真但對錯誤嘅行為唔會坐視不理。佢嘅學問知識好廣博，好鍾意睇書，喺學校嘅成績永遠都係第一，大家都叫佢做「學識女王」。佢就讀菲諾奈學院二年櫻班，社團係科學社，好鍾意做一啲充滿獨創性嘅實驗（而且好成功）。由於父母都喺海外（法國）做嘢，佢同祖母同埋隻狗忠太郎一齊住喺日式宅院。佢借助米波嘅力量變身成雪天使，變身後雖然力量冇黑天使咁勁，但擅長用投擲、擒拿等華麗柔術同埋腿技進行攻擊。1990年4月4日出世，血型係B型。佢喺「Max Heart」時升上三年級，擔任科學社社長。
* 絕技（亦可以同黑天使一齊使出必殺技）

無印：亮晶晶黑白迴轉（Level 1）、亮晶晶彩虹配方（Level 2）、亮晶晶幻彩風暴（Level 3）
Max Heart：亮晶晶黑白迴轉Max模式（Level 3）、亮晶晶黑白迴轉Max模式+閃耀之風（Level 5）、亮晶晶黑白迴轉Max模式+亮晶晶閃耀極限（Level Max）【最終招式，參考片集：Max Heart 47】
**九條光（九条ひかり）** / **夏妮露米納斯（シャイニールミナス）**：田中理惠　\*喺「Max Heart」出場
突然間喺莎莎同埋乃香面前出現嘅不可思議少女，真實身分係女王嘅一部分「生命」，亦係光力量嘅直接來源。平時嘅身分係藤田茜嘅親戚，就讀菲諾奈學院一年桃班。佢同藤田茜喺公寓一齊住，亦喺藤田茜開嘅移動式咖啡廳TAKO CAFE幫手。佢借助保倫嘅力量變身成夏妮露米納斯，通常唔直接參與戰鬥，主要係輔助黑天使同埋雪天使。1992年9月9日出世，血型係AB型。
* 絕技（同黑天使、雪天使嘅必殺技係）

Max Heart：亮晶晶閃耀極限（Level 4）、亮晶晶閃耀極限三段模式（Level 5）【參考片集:Max Heart 31】
個人絕技：**露米納斯閃耀之光（Level 2）、Heart Brooch（Level 3）【參考片集:Max Heart 30】**
**美波（メップル）**：關智一
帶住守護生命之石「光譜結晶」使命嘅「萬中選一之勇者」，係莎莎嘅精靈同伴。佢嚟自光之園，同米波相愛。為咗追趕去到虹之園（人間）嘅美波而由光之園走到嚟人間，降落喺莎莎間房。由於喺虹之園無法維持原來嘅形態太耐，平時會變成好似手機嘅樣。相當任性，成日同比佢更任性嘅保倫起衝突，或者同莎莎嗌架，又要莎莎以刷卡方式照顧佢。條尾收埋咗光譜結晶之一「紅寶石」。講嘢鍾意喺句尾加上「美波」。
* （參考片集：無印第2集）

**米波（ミップル）**：矢島晶子
同美波一樣，嚟自光之園嘅「希望之公主」，係乃香嘅精靈同伴。比美波重早1日嚟到虹之園，但因為光之園嘅1日等於虹之園嘅100年，令佢沉睡咗100年咁耐，之後感應到美波而醒番，俾乃香喺庭院嘅舊儲物間發現。個性比美波成熟好多，擁有母性嘅一面，對保倫有啲溺愛。雖然自己唔記得，但曾經喺好耐之前做過乃香祖母嘅守護者。條尾收埋咗光譜結晶之一「藍寶石」。講嘢鍾意喺句尾加上「米波」。
* （參考片集：無印第4集）

**保倫（ポルン）**：池澤春菜
莎莎同埋乃香集齊七粒光譜結晶之後嚟到虹之園嘅「領導未來嘅光之王子」，平時會變成好似筆記型電腦嘅樣。比美波重更加任性，如果唔聽佢講嘅嘢就會係噉喊。佢同美波一齊住喺莎莎間房，成日一個人走出去外面，最後蕩失路。擁有預知未來嘅能力，但因為表達能力唔夠，對莎莎同埋乃香嘅警告通常都冇用。後期因為結晶守護者將光譜結晶交托畀佢，令佢得到能夠畀光之美少女「幻彩魔力環」嘅力量。他喺「Max Heart」成為光嘅夥伴，同夏妮露米納斯一齊活躍。句尾鍾意加「波波」。
* （參考片集：無印第31集）

**露露（ルルン）**：谷井あすか　\*喺「Max Heart」登場
追隨保倫而嚟嘅「編織未來嘅光之公主」，保倫個細妹，比佢更任性更麻煩，扭計力量過之而無不及，連保倫都頂唔順。同保倫一樣，有提升夏妮露米納斯能力嘅力量，令夏妮露米納斯擁有Heart Brooch。
* （參考片集：Max Heart第28、30集）

### 莎莎、乃香嘅屋企人

**美墨岳**：子安武人
莎莎嘅阿爸，以前係理組學生，而家從事研究方面嘅工作。鍾意攬爛gag。
* （無印第15集，Max Heart第18集）

**美墨理恵**：荘真由美
莎莎嘅阿媽，係家庭主婦，對莎莎同埋亮太非常嚴格，但平時係一位好媽媽。淨係得佢覺得莎莎爸爸嘅爛gag「好笑到令人頂唔順」。
* （Max Heart第13集）

**美墨亮太**：高橋直純
莎莎嘅細佬，成日同莎莎嗌交，而俾莎莎施以眼鏡蛇固定法。偷偷暗戀乃香。
* （參考片集：無印第38集，Max Heart第40集）

**雪城莎娜耶（雪城さなえ）**：野沢雅子、松岡由貴（少女時代）
乃香嘅祖母，代替乃香喺國外嘅父母撫養乃香。後生嗰時經歷過戰亂，面對一片頹坦敗瓦而惆悵嘅時候執到米波，並且俾佢鼓勵努力生存落去，因此對米波施予嘅力量知少少（不過乃香唔知呢件事）。善於洞察人心，偶而會對惆悵緊嘅莎莎乃香給予心靈上嘅支持同埋幫助，同時好鼓勵乃香同埋莎莎所建立嘅良好交情。
* （參考片集:無印第28集）

**雪城太郎**：宮下タケル
乃香嘅阿爸，同老婆喺海外從事美術工作，每年淨係喺乃香嘅生日會回國。
* （參考片集:無印第10集，Max Heart第9集）

**雪城文**：伊藤美紀
乃香嘅阿媽，同老公一樣對工作絕不妥協，但對乃香非常溺愛。
**忠太郎**：置鮎龍太郎
雪城家嘅狗，公嘅黃金獵犬。係除咗祖母之外唯一知道乃香同埋莎莎力量嘅「動物」。成日畀保倫、美波等坐上去佢背脊度玩。
* （參考片集：無印22集）

### 菲諾奈學院

**高清水莉奈**：德光由禾
莎莎嘅好友，長曲棍球隊隊員。成日同莎莎、志穗三個人一齊行動，身高係三個人之中最高嘅。養過一隻野生小浣熊。
* （參考片集：Max Heart第20集)

**久保田志穗**：仙台エリ
莎莎嘅好友，長曲棍球隊隊員。鍾意古怪嘅謠言，說話成日重複三次，係三個人之中最聒噪嘅。
* （參考片集：無印第33、37集，Max Heart第28集）

**中川弓子**：生天目仁美
比莎莎大一年嘅學姐，長曲棍球隊隊長，個性沉着冷靜。
**百合子（ユリコ）**：鎌田梢
科學社社員。對科學抱住極大熱誠，崇拜乃香。乃香喺科展期間為表揚佢嘅功勞，將實驗裝置「乃香1號」改名為「百合子1號」。
* （參考片集：無印第13集，Max Heart第17集）

**小田島友華**：飯塚雅弓
比莎莎、乃香大一年嘅學姐。氣質端莊而且才色雙全，係班女學生嘅偶像，本來屬科學社，但不時做其他學社嘅客席社員。為保住喺啲人心目中嘅「大姐姐」形象，凡事都要求自己臻於完美，但喺莎莎面前，「大姐姐」嘅形象就冇晒。
* （參考片集：無印第16、34集，Max Heart第24集）

**越野夏子（こしの なつこ）**：小清水亞美
莎莎、乃香嘅同班同學。由於曾經親眼目睹光之美少女戰鬥嘅樣，就同京子一齊扮光之美少女，鍾意設計造型。
* （參考片集：無印第14集）

**森京子（もり きょうこ）**：名塚佳織
莎莎、乃香嘅同班同學。曾經同夏子一齊扮光之美少女。擅長設計服裝造型。
* （參考片集：無印第14集）

**柏田真由（かしわだ まゆ）**：渡邊明乃
生得同莎莎好似。好鍾意畫畫。
* （參考片集：無印第4集）

**谷口聖子（たにぐち　せいこ）**：吉田小南美
莎莎、乃香嘅同班同學，鍾意奇力亞。喺合唱比賽擔任鋼琴伴奏
* （參考片集：無印第43、44集）

**矢部千秋（やべ ちあき）**：中川亞紀子
莎莎、乃香嘅同班同學。喺合唱比賽做指揮，對自己同人哋都好嚴肅。
* （參考片集：無印第45集）

**多幡奈緒**
小光嘅同班同學。好崇拜莎莎。
* （參考片集：Max Heart第15集）

**加賀山美羽**：水澤史繪
小光嘅同班同學。好崇拜乃香。
* （參考片集：Max Heart第15集）

**野野宮**：寺田はるひ
科研社一年級新生
* （參考片集：Max Heart第9集）

**竹之內吉美（竹ノ内よし美）**：永野愛
莎莎同埋乃香嘅班主任，教國文。對返學遲到、上堂發白日夢嘅莎莎甚少採取寬容態度，不過亦係位平易近人嘅老師。
* （參考片集：無印第39集）

**校長**：塩屋浩三
**米槻副校長（こめつき）**：西村朋紘
**藤村省吾**：岸尾大輔
隔離男子中學部三年級嘅足球隊隊員，生得型、踢波技術了得。莎莎暗戀嘅對象，亦係乃香嘅青梅竹馬。綽號「藤P」。
* （參考片集：無印43集，Max Heart第14集）

**藤田茜（藤田アカネ）**：藤田美歌子
菲諾奈學院女子中學部畢業，莎莎長曲棍球嘅大前輩，亦係個值得信任嘅大姐。本來係個喺大公司返工嘅職員，為咗證明自己嘅實力，毅然辭工自己開「TAKO CAFE」，專賣八爪魚丸等小食，係莎莎同埋乃香放學後成日幫襯嘅地方。
* （參考片集：Max Heart第12集）

### 意志/閃耀精靈（Max Heart）

**探索精靈（シークン）**
係女王分解嘅12隻閃耀精靈之一，鍾意探索各項事物
* （參考片集：Max Heart第1集）

**熱情精靈（パション）** 
係女王分解嘅12隻閃耀精靈之一，擁有自身嘅熱情
* （參考片集：Max Heart第6集）

**和諧精靈（ハーモニン）** 
係女王分解嘅12隻閃耀精靈之一，鍾意同人哋做所有嘢
* （參考片集：Max Heart第9集）

**純真精靈（ピュアン）**
係女王分解嘅12隻閃耀精靈之一，擁有更大嘅愛
* （參考片集：Max Heart第13集）

**智慧精靈（インテリジェン）**
係女王分解嘅12隻閃耀精靈之一，鍾意睇書，永遠優等
* （參考片集：Max Heart第16集）

**真實精靈（ウィシュン）**
係女王分解嘅12隻閃耀精靈之一，擁有自身嘅美麗
* （參考片集：Max Heart第20集）

**努力精靈（ホープン）**
係女王分解嘅12隻閃耀精靈之一，同和諧精靈相同
* （參考片集：Max Heart第26集）

**勇氣精靈（ブレイブン）**
係女王分解嘅12隻閃耀精靈之一，鍾意加油打氣，攞獎勵
* （參考片集：Max Heart第31集）

**繁榮精靈（プロスン）**
係女王分解嘅12隻閃耀精靈之一，鍾意食，唔做嘢
* （參考片集：Max Heart第35集）

**幸福/快樂精靈（ハピネン）**
係女王分解嘅12隻閃耀精靈之一，鍾意有更大嘅幸運
* （參考片集：Max Heart第37集）

**愛情精靈（ラブラン）**
係女王分解嘅12隻閃耀精靈之一，同純真精靈相同
* （參考片集：Max Heart第41集）

**永恆精靈（エターナルン）**
係女王分解嘅12隻閃耀精靈之一，鍾意用到永恆，也亦象徵神聖
* （參考片集：Max Heart第45集）

### 闇之領域

**賈酷王（ジャアクキング）**：小野健一
支配闇之領域嘅邪惡帝王，企圖吞噬所有世界，得到擁有創造之力嘅光譜結晶。喺「Max Heart」因失去力量而重返細路時代，受闇之領域嘅新敵人照顧。
**薩凱那（ザケンナー）**：上別府仁資→滝知史
可以附喺物品或動物身上改變姿態，俾光之美少女打敗之後會分裂成極多不斷講「對唔住」嘅小星星。
**皮薩德（ピーサード）**：高橋廣樹
黑暗五人組之一，最初和光之美少女交戰嘅對手。可以化成英俊嘅人形。擁有光譜結晶之一「綠寶石」。
* （參考片集：無印第1、5集）

**怪力德（ゲキドラーゴ）**：石井康嗣
黑暗五人組之一，擅長使用怪力攻擊，但四肢發達，頭腦簡單。光譜結晶係「海藍寶石」。
* （參考片集：無印第6集）

**波絲妮（ポイズニー）**：雨蘭咲木子
黑暗五人組之中唯一女性，奇力亞嘅家姐，擅長用戰術嘅頭腦派敵人，成日扮成唔同嘅人引莎莎落圈套（因為易騙啲）。光譜結晶係「黃玉」。
* （參考片集：無印第12、20集）

**奇力亞（キリヤ）**：木内レイコ
黑暗五人組之中年紀最細嘅成員，為咗接近乃香而假扮成人類「入澤奇力亞」，潛入菲諾奈學院男子部一年級。喺親近乃香期間被感化而改邪歸正。光譜結晶係「黃水晶」。
* （參考片集：無印第13、17、21集）

**庫柏（イルクーボ）**：二又一成
黑暗五人組隊長，着白袍，擁有五人組之中最強嘅力量。光譜結晶係「紫水晶」。
* （參考片集：無印第19、24集）

### 闇之領域（Max Heart）

**薩凱那（ザケンナー）**：滝知史
可以附喺物品或動物身上改變姿態，俾光之美少女打敗之後會分裂成極多不斷講「對唔住」嘅小星星。
**奇拉斯（サーキュラス）**：上別府仁資
佢係賈酷王所復活嘅支配者，就係光之美少女嘅黑暗戰士，雖然冷靜亦有更大嘅判斷力。戰爭對戰對象係黑天使。
* （參考片集：Max Heart第2~5集）

**拉卡斯（ウラガノス）**：高木涉
黑暗四人組嘅第二位，思維好激昂，所說嘅嘢亦唔靈，體型大可以強攻不滅。戰爭對戰對象係夏妮露米納斯。
* （參考片集：Max Heart第6~8集）

**比莉（ビブリス）**：小林愛
第三位黑暗女戰士，佢嘅能力好有自信亦好堅強。戰爭對戰對象係雪天使。
* （參考片集：Max Heart第9~11集）

**拜倫（バルデス）**：小野健一
第四位大魔王，超越其他黑暗戰士，威力無比。戰爭對戰對象係所有對手。
* （參考片集：Max Heart第12、22、23集）

主題曲
---

近年嘅動畫主題曲幾乎都係起用流行歌手嘅歌曲，但呢部動畫用咗好似早期動畫噉，喺歌詞度不斷連唱主角個名嘅主題曲，呢一點得到唔少好評。

### 光之美少女

片頭曲『DANZEN! ふたりはプリキュア』
作詞：青木久美子　作曲：小杉保夫　編曲：佐藤直紀　主唱：五條真由美
片尾曲『ゲッチュウ! らぶらぶぅ?!』
作詞：青木久美子　作曲／編曲：佐藤直紀　主唱：五條真由美
### 光之美少女 Max Heart

主題曲『DANZEN! ふたりはプリキュア（Ver. Max Heart）』
作詞：青木久美子　作曲：小杉保夫　編曲：佐藤直紀　主唱：五條真由美
前期片尾曲『ムリムリ！ありあり！！INじゃあな~い？！』（第1話～第36話）
作詞：青木久美子　作曲／編曲：佐藤直紀　主唱：五條真由美
後期片尾曲『ワンダー☆ウィンター☆ヤッター！！』（第37話～第47話）
作詞：青木久美子　作曲：間瀨公司　編曲：佐藤直紀　主唱：五條真由美

製作人
---

* 原作：東堂いづみ
* 連載：講談社「なかよし」
	+ 漫畫：上北ふたご
* 系列構成：川崎良
* 音樂：佐藤直紀
* 製作擔當：坂井和男
* 美術設計：行信三
* 色彩設計：澤田豊二
* 角色設計：稻上晃
* 系列導演：西尾大介
* 製作人：大野逸雄（ABC）、龜田雅之（ABC）、鶴崎りか（ADK）、鷲尾天（東映動畫）

劇場版
---

由於電視版大受好評，東映喺2005年初公佈首部劇場版。又因為首部劇場版獲得佳績，2005年末時趁勢推出第二部。

### 電影 光之美少女 Max Heart

映画ふたりはプリキュア Max Heart
2005年4月19日喺日本上映。

#### 故事簡介

為咗守護「希望之園」同佢嘅力量來源「鑽石鏈」，光之美少女、夏妮露米納斯同埋希望之園嘅七位戰士共同對抗邪惡嘅魔女。

#### 主題曲

片頭曲『DANZEN!ふたりはプリキュア（Ver. Max Heart）』
片尾曲『心のチカラ』
作詞：前田たかひろ　作曲、編曲：h-wonder　主唱：工藤靜香
插曲『希望の涙 ~Tears for tomorrow~』
作詞：六ツ見純代　作曲：淺田直　編曲：加藤みちあき　主唱：五條真由美
#### 製作人

* 監督：志水淳兒
* 劇本：羽原大介
* 人物設定：稲上晃、為我井克美
* 作畫監督：為我井克美、青山充

### 電影 光之美少女 Max Heart 2 雪空的朋友

映画ふたりはプリキュア Max Heart 2　雪空のともだち
2005年12月10日喺日本上映。

#### 故事簡介

同一班同學去雪山滑雪嘅莎莎、乃香、光，為咗從黑暗戰士手中保護朋友－傳說之鳥「鳳凰」，勇敢挺身而出。

#### 主題曲

片頭曲『DANZEN!ふたりはプリキュア（Ver. Max Heart）』
片尾曲『ギャグ100回分愛してください』
作詞／作曲：[[淳君|つんく]]　編曲：高橋諭一　主唱：Berryz工房
插曲 『Crystal』
作詞：大森洋子　作曲：nishi-ken　編曲：樫原伸彥　主唱：五條真由美
#### 製作人

* 監督：志水淳兒
* 劇本：成田良美
* 人物設定：稲上晃、為我井克美
* 作畫監督：為我井克美

香港粵語配音
------

* 美墨莎莎：程文意
* 雪城乃香：鄭麗麗
* 美波：黎桂芳
* 米波：林雅婷
* 雪城莎娜耶：區瑞華
* 美墨理惠：袁淑珍
* 美墨亮太：蔡惠萍
* 高清水莉奈：謝潔貞
* 久保田志穗：伍秀霞
* 藤村省吾：梁偉德
* 皮薩得：雷霆

相關系列
----

* 光之美少女Splash Star
* Yes! 光之美少女5 - Yes! 光之美少女5 GoGo
* Fresh Precure! 光之美少女 : 幸福精靈
* HeartCatch Precure! 光之美少女:甜蜜天使
* Suite Precure!
* Smile Precure!
* DokiDoki Precure!

連出去
---

* 光之美少女（東映動畫）
* 光之美少女 Max Heart（東映動畫）
* 光之美少女 Max Heart（ABC）
* 電影 光之美少女 Max Heart
* 電影 光之美少女 Max Heart 2 雪空的朋友